**ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБРА, НАЧИН СПРОВОЂЕЊА КОНТРОЛЕ И ОБЕЗБЕЂЕЊЕ ГАРАНЦИЈЕ КВАЛИТЕТА, РОК ИСПОРУКЕ, МЕСТО ИСПОРУКЕ**

1. **Врсте добара, количина, квалитет и друге спецификације**

**МИКРОТАЛАСНИ СИСТЕМ ЗА ПРИПРЕМУ УЗОРАКА ДИГЕСТИЈОМ**

|  |  |  |
| --- | --- | --- |
| **Опис предмета набавке** | **ј/м** | **Процењена количина** |
| * Систем мора да садржи:
 |  |  |
| * Кућиште од нерђајућег челика 18/8 са *PTFE* заштитом;
* Заштиту од киселина и растварача у виду премаза од полимера и са спољашње и са унутрашње стране;
* Врата која треба да буду еластична, да отпуштају притисак, аутоматски се закључавају, и да су комплетно израђена од нерђајућег челика;
* Одвод гасова за спречавање корозије, одвојен од електронике уређаја;
* Два магнетрона минимално по 950 *W* сваки, која раде симултано, те да су заштићени од рефлектоване микроталасне енергије;
* Ротациони дифузер за хомогену дистрибуцију микроталаса у унутрашњости;
* Контролни терминал, екран осетљив на додир и одговарајући софтвер за подешавање и контролу услова рада;
* Могућност креирања, мењања и меморисања метода;
* Ротор капацитета за минимум 24 места, када је потпуно попуњен;
* Минимум 24 *PTFE-TFM* посуде (уз ротор), запремине 80 *ml*, да издрже максималну температуру 300*°C*, са максималним радним притиском 60 бара;
* Могућност праћења услова дигестије путем бесконтактних инфрацрвених сензора, у свакој посуди;
* Могућност очитавања температуре у свакој посуди преко дна посуде, са приказом температурног профила на екрану у реалном времену;
* Функционисање по принципу повратне спреге;
* Могућност да се исти програм дигестије примењује без обзира на попуњеност ротора (*PID*-алгоритми);
* Могућност промене параметара током реакције, без заустављања рада уређаја;
* Сигурносни механизам који омогућује да у случају ексцеса у посуди, вишак буде отпуштен, без експлозије и губитка узорка, уз наставак процеса дигестије;
* Безбедносни систем који омогућава прекид емисије микроталаса у случају да врата нису затворена, док праћење температуре у судовима обезбеђује аутоматско заустављање процеса код прекорачења задатог прага;
* Могућност надоградње за екстракцију растварачима.
 | ком | 1 |

**1.1.** **Предмет набавке** је куповина лабораторијске опреме - **Микроталасни систем за припрему узорака** **дигестијом** за потребе Института за мултидисиплинарна истраживања.

У предметну набавку је укључена набавка, транспорт, испорука, инсталација, монтажа, пуштање опреме у рад и обука корисника код наручиоца.

Понуђено добро у потпуности мора одговарати захтевима наведеним у конкурсној документацији.

Понуда мора да обухвата испоруку добара према траженој спецификацији добара. Понуђачи су обавезни да за понуђену опрему, ради провере техничких карактеристика доставе: каталог, проспект или слично или извод из каталога, проспекта или сличног, на основу кога се несумњиво могу утврдити техничке карактеристике понуђеног добра, тако да се без сумње може доказати да понуђено добро испуњава све захтеване техничке карактеристике.

Понуђач је дужан да у наведеној техничкој документацији јасно означи постојање тражених техничких карактеристика (нпр. подвлачењем фломастером, хемијском оловком и сл.) тако да се недвосмислено може закључити да је понуђена опрема у складу са траженом техничком спецификацијом.

Приложене техничке карактеристике понуђеног добра (произвођачка документација на српском језику или енглеском језику) чине саставни део понуде.

Понуђач опреме мора да буде овлашћен односно ауторизован од стране произвођача опреме за продају и сервисирање опреме за територију Републике Србије. **Као потврду потребно је доставити ауторизацију.**

**1.2. Начин и рок испоруке**:Рок за испоруку, инсталацију, монтажу, пуштање опреме у рад и обуку корисника је максимум **60 дана** од дана закључења уговора**.**

Oпрeмa кoja je прeдмeт oвe jaвнe нaбaвкe мoрa бити нoвa, фaбрички зaпaкoвaнa, нa висoкoм нивoу квaлитeта, сa oдгoвaрajућoм дoкумeнтaциjoм у прилoгу, укључуjући упутствo зa упoтрeбу и oдржaвaњe (на енглеском или српском језику) и гaрaнтни лист.

Место испоруке добара, инсталације, монтаже, пуштања опреме у рад и обуке корисника: Понуђач је дужан да испоруку добара изврши у уговореном року, на адресу наручиоца у Београду, улица Кнеза Вишеслава 1, радним даном (осим суботе и недеље), у времену од 8 до 15 часова.

**1.3. Гарантни рок** за понуђенo добрo је минимум 12 месеци, од дана испоруке и инсталације, односно пуштања опреме у рад.

Уколико понуђач понуди краћи гарантни рок, понуда ће се сматрати неприхватљивом.

**1.4. Рекламација:** у случају установљених недостатака у квалитету и квантитету испоручених добара приликом њиховог пријема, или недостатака који се нису могли установити приликом преузимања тј. пријема добара, наручилац ће одмах након уочених недостатака позвати понуђача да заједнички сачине записник и констатују уочене недостатке. Понуђач је дужан да уочене недостатке отклони, односно да замени неисправна добра са добрима одговарајућег квалитета, најкасније у року од 15 (петнаест) дана од дана пријема рекламације.